Tiener in Noord-Kaap vermoorArgieffoto ŉ 18-jarige meisie se naakte liggaam is op ŉ berg in De Aar in die Noord-Kaap opgespoor. “Kinders wat daar naby gespeel het, het op Raumoney Marsha Candice Frolick se liggaam afgekom,” het kol. Priscilla Naidu, woordvoerder van die polisie, gesê. “Sy het sigbare beserings aan haar gesig, nek en kop opgedoen.” Naidu het gesê die polisie is op soek na mense wat betrokke was by die moord. Die tiener is laas Vrydagaand by ŉ plaaslike kroeg gesien. Die berg is in Sunrise in De Aar geleë.